Die Klas 3 is 'n tipe stoomlokomotief wat deur die Suid-Afrikaanse Spoorweë in die vorige eeu gebruik is. Die klas het drie subklasse. Die klas was ontwerp deur D.A. Hendrie en gebou deur North British Locomotive Company in 1909 en 1910. Hulle moes steenkool trek op die boonste gedeelte van die KwaZulu-Natal hooflyn. Hulle was 'n verbetering op Klas 1 met 'n groter vuurkas wat 'n addisionele twee wiele vereis het. Die klas was by die NGR bekend as Hendrie D maar is in 1910 deur die SAS&H as Klas 3 geklassifiseer. Die klas was nie toegerus met 'n superverhitter nie en het 'n D-klep gebruik. Nadat die klas met nuwe nommer 2-stoomketels toegerus is, is hulle geklassifiseer as Klas 3R. Die lokomotiewe is later slegs vir rangering in Bloemfontein en Kaapstad gebruik en teen 1970 was almal in Kaapstad gebruik waar hulle in 1974 uit diens gestel is. Na 'n besoek aan Amerika deur Hendrie het die American Locomotive Company een eksperimentele lokomotief beskikbaar gestel vir gebruik in Suid-Afrika. In Amerika was die lokomotief bekend as American D en in Suid-Afrika het dit die bynaam van Maude Allen gehad.